b'\n_START_ARTICLE_\nAldona Kisielien\xc4\x97\n_START_PARAGRAPH_\nAldona Kisielien\xc4\x97-Vil\xc4\x8dinskait\xc4\x97 (g. 1937 m. bir\xc5\xbeelio 10 d. \xc5\xa0iauliuose) \xe2\x80\x93 Lietuvos daininink\xc4\x97 (sopranas), menotyrinink\xc4\x97, humanitarini\xc5\xb3 moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\n1968 m. baig\xc4\x97 Lietuvos konservatorijos V. Adamkevi\xc4\x8diaus, E. \xc4\x8ciudakovos solinio dainavimo, A. Armino chorinio dirigavimo klases. 1968\xe2\x80\x931971 m. sta\xc5\xbeavo Leningrado konservatorijos K. Izotovos kamerinio dainavimo klas\xc4\x97je, 1972\xe2\x80\x931975 m. \xe2\x80\x93 Operos daininink\xc5\xb3 studijoje prie Sofijos operos teatro, 1981 m. Maskvos P. \xc4\x8caikovskio konservatorijoje pas I. Archipov\xc4\x85. 1970 m. menotyros kandidat\xc4\x97._NEWLINE_1968\xe2\x80\x931991 m. mok\xc4\x97 solinio dainavimo Lietuvos konservatorijoje, nuo 1982 m. docent\xc4\x97. Nuo 1991 m. gyvena Niujorke, d\xc4\x97sto Karaliaus koled\xc5\xbeo \xc5\xa0iaur\xc4\x97s Vest\xc4\x8desterio men\xc5\xb3 centre, rengia solo koncertus._NEWLINE_Mokiniai: Asta Krik\xc5\xa1\xc4\x8di\xc5\xabnait\xc4\x97, Vladimiras Prudnikovas, Au\xc5\xa1ra Stasi\xc5\xabnait\xc4\x97, Sigut\xc4\x97 Trimakait\xc4\x97.'